Kristine Hermosa

Anna Kirsten Esmeralde Hermosa Orille (lahir 9 September 1983) atau lebih dikenali sebagai Kristine Hermosa atau juga nama perkahwinannya Kristine Hermosa-Sotto merupakan seorang pelakon dan model wanita Filipina berketurunan Sepanyol. Beliau terkenal menerusi gandingannya bersama Jericho Rosales menerusi telenovela Pangako Sa 'Yo, Sana'y Wala Nang Wakas dan Dahil May Isang Ikaw.

Kehidupan awal
Kristine, lebih mesra dengan panggilan Tin-Tin ialah anak kedua kepada empat beradik, kakak sulung beliau ialah Kathleen, dua adiknya ialah Maxine dan Joshua. Etnik beliau ialah Sepanyol dan Filipina, ibunya, Maria Alma Hermosa berketurunan Sepanyol dan bapanya, Maximilian Orille berwarganegara Filipina. Untuk nama pentas, beliau menggunakan nama keluarga ibunya "Hermosa", kerana ia menarik perhatian, ia diterjemahkan kepada "indah". Pada 21 September 2004, beliau berkahwin dengan pelakon Diether Ocampo. Perkahwinan mereka berakhir sejurus selepas itu dan secara rasmi dibatalkan pada 30 Januari 2009. Kristine berkahwin dengan pelakon dan pengacara Oyo Boy Sotto (anak Vic Sotto) pada 12 Januari 2011. Mereka mempunyai lima orang anak.

Kerjaya
Bakat beliau mula dikesan pada usia 12 tahun ketika kakaknya, Kathleen diujibakat untuk persembahan di ABS-CBN. Beliau telah diberi peranan dalam siri drama mingguan 1998, Sa Sandaling Kailangan Mo Ako. Pada tahun 2000, beliau telah diberi peranan dalam drama lipur lara, Pangako Sa 'Yo lakonan bersama Jericho Rosales. beliau membintangi filem Forevermore, yang dikeluarkan pada tahun 2002. Antara 2003 dan 2004, Kristine membintangi Sana'y Wala Nang Wakas. Beliau juga menjayakan peranan utama dalam siri ini televisyen Til Death Do Us Part pada tahun 2005. Hermosa muncul dalam Gulong ng Palad dan Prinsesa ng Banyera masing-masing pada 2006 dan 2007 dan pada tahun 2009 dalam Dahil May Isang Ikaw. Projek terakhir beliau bersama ABS-CBN sebelum berpindah ke GMA Network ialah siri aksi fantasi Noah di mana beliau memegang watak Diwata, rakan seperjuangannya dari dongeng dalam mitologi Filipina.

Filemografi

Televisyen

Filem

Anugerah

Rujukan

Pautan luar
 

Kelahiran 1983
Orang hidup
Pelakon wanita Filipina
Pelakon televisyen Filipina
Pelakon filem Filipina
Roman Katolik Filipina